बीजेपी के असंतुष्ट वेटरन लीडर सरताज सिंह क्या कांग्रेस में जाने की तैयारी में हैं. संकेत तो कुछ ऐसे ही मिल रहे हैं. बीजेपी नेता और सिवनी मालवा से टिकट के दावेदार सरताज सिंह कांग्रेस में जाते दिख रहे हैं.कांग्रेस के स्टेट मीडिया पैनलिस्ट राजेन्द्र ठाकुर ने होशंगाबाद आरओ कार्यालय से सरताज के लिए कांग्रेस प्रत्याशी के तौर पर नामांकन पत्र लिया है. उससे पहले सरताज सिंह ने एसबीआई की मीनाक्षी शाखा में अपना खाता खुलवाया.